CELEX: 62021CN0652
Language: mt
Date: 2021-10-22 00:00:00
Title: Kawża C-652/21: Talba għal deċiżjoni preliminari mressqa mill-Juzgado de Primera Instancia e Instrucción n° 2 – León (Spanja) fit-22 ta’ Ottubru 2021 – ACNC vs Unicaja Banco, SA

27.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/10
            
         
      Talba għal deċiżjoni preliminari mressqa mill-Juzgado de Primera Instancia e Instrucción no 2 – León (Spanja) fit-22 ta’ Ottubru 2021 – ACNC vs Unicaja Banco, SA
      (Kawża C-652/21)
      (2022/C 244/13)
      Lingwa tal-kawża: l-Ispanjol
      
         Qorti tar-rinviju
      
      Juzgado de Primera Instancia e Instrucción no 2 – León
      
         Partijiet fil-kawża prinċipali
      
      
         Rikorrent: ACNC
      
         Konvenut: Unicaja Banco, SA
      
         Domandi preliminari
      
      
                  1)
               
               
                  L-Artikolu 6(1) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur (1), għandu jinftiehem fis-sens li l-ħlas biss tal-ammonti mħallsa indebitament abbażi ta’ klawżola inġusta jissodisfa l-obbligu ta’ ħlas lura b’mod sħiħ? Jew għandu jitqies li dan l-obbligu jkun issodisfatt permezz taż-żieda ma’ dawn l-ammonti ta’ dawk l-interessi legali li dawn ikunu ġġeneraw wara kull ħlas indebitu, hekk kif jistabbilixxi d-dritt nazzjonali?
               
            
                  2)
               
               
                  Fil-każ ta’ risposta fl-affermattiv għall-inklużjoni tal-interessi legali fil-ħlas lura b’mod sħiħ:
                  
                              2.1.
                           
                           
                              L-Artikolu 6(1) u l-Artikolu 7(1) tad-Direttiva 93/13 jipprekludu l-prinċipji ta’ proċedura ċivili tad-dritt nazzjonali ta’ delimitazzjoni tas-suġġett tal-kawża mill-partijiet u ta’ korrelazzjoni tas-sentenza mat-talbiet meta t-talbiet tat-talba ma jkunux jitolbu l-ħlas lura b’mod sħiħ tal-interessi legali ġġenerati mill-ammonti li jkunu s-suġġett tal-ħlas lura?
                           
                        
                              2.2
                           
                           
                              L-Artikolu 6(1) u l-Artikolu 7(1) tad-Direttiva 93/13 jipprekludu li l-qorti nazzjonali tilqa’ talba li ma tkunx intiża li tikseb it-totalità tal-interessi legali fuq l-ammonti li jkunu s-suġġett tal-ħlas lura?
                           
                        
                              2.3
                           
                           
                              Il-prinċipju ta’ effettività stabbilit fl-Artikolu 6(1) tad-Direttiva 93/13 jipprekludi li l-qorti nazzjonali tirrifjuta li tagħti parti mill-interessi ġġenerati mill-ammonti li jkunu s-suġġett tal-ħlas lura meta dawn ma jkunux intalbu mir-rikorrenti?
                           
                        
                              2.4
                           
                           
                              Il-prinċipji ta’ effettività u ta’ ħlas lura b’mod sħiħ tal-Artikolu 6(1) tad-Direttiva 93/13 jippermettu jew jeħtieġu lill-qorti nazzjonali tiddeċiedi li testendi b’mod kwantitattiv it-talba għal dawk l-ammonti mhux mitluba mir-rikorrenti sabiex isir ħlas lura b’mod sħiħ li jkun jinkludi dik il-parti tal-interessi legali mhux mitluba fl-imsemmija talba meta din l-estenzjoni ssir għall-benefiċċju tal-konsumatur?
                           
                        
            
                  3)
               
               
                  Fil-każ ta’ risposta fin-negattiv għad-domanda 2.4, l-Artikolu 6(1) tad-Direttiva 93/13 jipprekludi l-prinċipji ta’ proċedura ċivili tad-dritt nazzjonali ta’ dekadenza fir-rigward tal-fatti u ta’ awtorità ta’ res judicata sabiex tiġi rriżervata għal azzjoni sussegwenti l-azzjoni relatata mal-interessi legali akkumulati mhux mitluba fit-talba?
               
            
         (1)  ĠU Edizzjoni Speċjali bil-Malti, Kapitolu 15, Vol. 2, p. 288.